થોડા સમય પહેલાં, અમેરિકાથી આવેલા મૂળ ગુજરાતી મિત્રે એક રસપ્રદ અનુભવ કહ્યો. એમની ફ્લાઇટ શિકાગોથી મુંબઈ પહોંચી, એ પછી મુંબઇથી અમદાવાદની ફ્લાઇટ પકડવા એમણે થોડો સમય એરપોર્ટ પર વિતાવવાનો હતો. એ દરમિયાન એમણે જોયું કે એરપોર્ટ પર જાહેરાતનું એક મોટું ડિસ્પ્લે હોર્ડિંગ બદલવા માટે કેટલાક લોકો આવ્યા. મિત્રે જોયું કે એક હોર્ડિંગ બદલવા માટે દસ-બાર માણસોનો કાફલો આવ્યો અને ત્રણ-ચાર કલાકની મથામણ પછી તેમણે હોર્ડિંગ બદલ્યું અને પછી ત્યાંથી રવાના થયા. મિત્રના જ શબ્દોમાં, “આ જ કામ શિકાગોના એરપોર્ટ પર કરવાનું હોત, તો માંડ બે માણસો આવ્યા હોત અને ઓટોમેટિક સાધનોની મદદથી પંદરેક મિનિટમાં એ કામ આટોપી લીધું હોત.